stanford-oval/wikipedia huggingface dataset:
פשעים שבלב
תקציר העלילה

שלוש האחיות מגרט נפגשות לאחר שנים בבית המשפחה בעיירה היזלהרסט במיסיסיפי. אביהן נטש את המשפחה ואמם, שגדלה אותן כאם יחידנית בעזרת הסבא, סבלה מדיכאון ותלתה את עצמה עם חתול המשפחה. הבנות גודלו מאז על ידי הסבא.
לני (דיאן קיטון) היא, לדעתה, בחורה מופנמת וביישנית ביחסיה עם גברים, וזאת על רקע אי־ספיקת השחלות שממנה היא סובלת.
רבקה "בייב" (סיסי ספייסק) היא אשת סנטור, שירתה בו לאחר שהתעלל בה פיזית ונפשית. היא הוכנסה למעצר ושוחררה בערבות על ידי אחיותיה. בהמשך היא מתאהבת בנער שחור.
מג (ג'סיקה לאנג) היא זמרת ושחקנית מתוסכלת בהוליווד. היא הייתה בת זוגו של דוק. פורטר (סם שפרד), אך עזבה אותו לאחר שנפגע בהוריקן ונשאר צולע. כעת הוא כבר נשוי ומשכנע את מג להיפגש איתו, אבל לאחר מפגש מרגש הם נפרדים ללא המשך.
בת דודתן "צ'יק" (טס הרפר) גרה בשכנות לבית המשפחה. היא רכלנית שלא מהססת להביע את דעתה על בנות מגרט עד שהיא מגורשת בחבטות מטאטא על ידי מג.
במשך שהותן בבית המשפחה, בזמן שהסבא שגידל אותן נמצא בבית החולים, הן מגלות זו בפני זו את התסכולים שלהן והטעויות שעשו בחייהן על רקע בית משפחה מופרע ולא מתפקד.
לבסוף הן מתפייסות וחוגגות ביחד את יום הולדתה של לני.
פילודנדרון מטפס

| פילודנדרון מטפס |
| --- | --- |
 פילודנדרון מטפס
מיון מדעי
ממלכה:: צומח
מערכה:: בעלי פרחים
מחלקה:: חד-פסיגיים
סדרה:: כף צפרדע
משפחה:: לופיים
סוג:: פילודנדרון
מין:: פילודנדרון מטפס
שם מדעי
 Philodendron hederaceum ‏שוט, 1829

פילודנדרון מטפס (שם מדעי: Philodendron hederaceum, מכונה גם פילודנדרון עלה-לב) הוא מין צמח ממשפחת הלופיים, ירוק עד, שמוצאו באמריקה הטרופית. לעליו של הפילודנדרון המטפס צורה של לב, וקוטרם יכול להגיע עד ל-12.5 סנטימטר. בטבע פורח הפילודנדרון המטפס, במשך כל השנה. הפרחים לא בולטים במיוחד והם בעלי מתחל ירוק. כצמח נוי הוא בדרך כלל אינו מצמיח פרחים. הפילודנדרון המטפס מתרבה באמצעות ייחורים. הפילנדרון נאחז בעץ וקושר את עצמו לעץ.
פילוגלוס

|  מידע כללי |
| --- | --- |
 מאת:  הירוקלס ופילגריוס
 שפת המקור:  יוונית עתיקה 
 סוגה:  הומור 
 
פילוגלוס (ביוונית: Φιλόγελως, "אוהב הצחוק") הוא ספר בדיחות שנכתב ביוון העתיקה.
הספר הוא אוסף של 265 בדיחות ונכתב ביוונית במאה הרביעית על ידי הירוקלס ופילגריוס שעליהם לא ידוע דבר, ייתכן שהירוקלס היה פילוסוף נאופלאטוניסטי ושפילגריוס היה רטוריקן וסופיסט. לפי דעה אחרת הירוקלס ופילגריוס לא היו כותבי הבדיחות אלא רק המלקטים שאספו בדיחות שהיו קיימות ופרסמו אותם בספר אחד.
הבדיחות שבספר הם בדיחות קצרות המורכבות ממספר משפטים, נושאם של 102 הבדיחות הראשונות הוא "סקולטיקוס" מונח שאפשר לתרגמו כאנשים מלומדים או אינטלקטואלים (אולם המונח המקורי נושא משמעות שלילית ונלעגת). בנוסף יתר הבדיחות הם בדיחות אתניות, בדיחות שעוסקות במגדר, נשים ועוד נושאים שונים.
פינק פלויד (אסטרואיד)

|  כוכב האם |
| --- | --- |
 כוכב אם:  השמש
 מידע כללי
 סוג:  אסטרואיד
 קטגוריה:  חגורת האסטרואידים 
 מיקום:  חגורת האסטרואידים
 שמות חלופיים:  1999 JH126; 1997 XW3;1985 UZ2
 תאריך גילוי:  3 בדצמבר 1997
 מגלה:  קבוצת OCA-DLR Asteroid Survey, צרפת
 על שם:  פינק פלויד 
 מקום גילוי:  Côte d'Azur Observatory 
 מאפיינים מסלוליים
 אפואפסיד:  426,122,000 ק"מ (2.848 AU)
 פריאפסיד:  315,419,000 ק"מ (2.042 AU)
 ציר חצי-ראשי:  2.4464961 יחידה אסטרונומית, 2.444804088065263±0.0000000010622 יחידה אסטרונומית
 אקסצנטריות:  0.165
 זמן הקפה:  1,396.446 ימים
 מהירות מסלולית
  ‑ ממוצעת:  18.92 ק"מ/שנייה
 נטיית מסלול:  9.126°
 מאפיינים פיזיים
 ממדים:  6.652±0.172 קילומטר
 אלבדו:  0.10
 בהירות מוחלטת:  14.8
 מהירות מילוט:  ~0.0182 ק"מ/שנייה
 טמפרטורה ממוצעת:  ~178 K
 
פינק פלויד (שם מלא: 19367 פינק פלויד; באנגלית: 19367 Pink Floyd) הוא אסטרואיד שנקרא על שם להקת הרוק המתקדם פינק פלויד. האסטרואיד התגלה ב-3 בדצמבר 1997.
ישנו מידע מועט בלבד בנוגע למידותיו הפיזיות של האסטרואיד. קוטרו בלתי ידוע, ומוערך בכ-3 עד 6 ק"מ.
הבהירות המקסימלית של האסטרואיד מוערכת בכ-1/14958 מהבהירות הקלושה ביותר שבה ניתן לראות אובייקטים בעין האדם.
שם האסטרואיד הוא חריג, מאחר שהוא מורכב משתי מילים ("Pink Floyd" במקום "pinkfloyd", כיאה לאסטרואידים), למרות שגם האסטרואיד הקרוי על שם הרולינג סטונס מורכב משתי מילים.
הערות שוליים

↑  "Minor Planet List". IAU: Minor Planet Center. אורכב מ-המקור ב-2014-05-29. נבדק ב-2014-05-29.
| פינק פלויד |
| --- | --- | --- |
| סיד בארט • דייוויד גילמור • ניק מייסון • רוג'ר ווטרס • ריצ'רד רייט | סיד בארט • דייוויד גילמור • ניק מייסון • רוג'ר ווטרס • ריצ'רד רייט |  |
| אלבומי אולפן | The Piper at the Gates of Dawn‏ (1967) • A Saucerful of Secrets‏ (1968) • More‏ (1969) • Ummagumma‏ (1969) • Atom Heart Mother‏ (1970) • Meddle‏ (1971) • Obscured by Clouds‏ (1972) • The Dark Side of the Moon‏ (1973) • Wish You Were Here‏ (1975) • Animals‏ (1977) • The Wall‏ (1979) • The Final Cut‏ (1983) • A Momentary Lapse of Reason‏ (1987) • The Division Bell ‏ (1994) • The Endless River ‏ (2014)  |  |
| אלבומי הופעה | Delicate Sound of Thunder‏ (1988) • P•U•L•S•E‏ (1994) • The Wall Live‏ (2000)  |  |
| סרטים | Live at Pompeii‏ (1972) • The Wall‏ (1982) • ‏The Final Cut‏ (1983) • Delicate Sound of Thunder‏ (1989) • Pulse‏ (1995) • סיפורם של פינק פלויד וסיד בארט‏ (2003) • The Making of The Dark Side of the Moon ‏(2003) • ‏The Story of Wish You Were Here ‏(2012)  |  |
| פסקולים | Tonite Lets All Make Love in London‏ (1968) • Zabriskie Point‏ (1970)  |  |
| אוספים | Relics‏ (1971) • A Nice Pair‏ (1973) • A Collection of Great Dance Songs‏ (1981) • Works‏ (1983) • Shine On‏ (1992) • ‏Echoes‏ (2001) The Best of Pink Floyd: A Foot in the Door ‏ (2011)  |  |
| מסעי הופעות | Pink Floyd World Tour 1968‏ (1968) •‏ The Man and The Journey Tour ‏(1969) •‏ Atom Heart Mother World Tour‏ (1970) •‏ Meddle Tour ‏(1971) •‏ Dark Side of the Moon Tour ‏(1972) •‏ Pink Floyd 1974 tours ‏(1974) •‏ Wish You Were Here Tour‏ (1975) •‏ In the Flesh ‏(1977) •‏ The Wall Tour‏ (1980) •‏ A Momentary Lapse of Reason Tour‏ (1987) •‏ The Division Bell Tour‏ (1994)  |  |
| ערכים קשורים | בוב קלוז • אלן פרסונס • רון גיסין • היפנוסיס (סטורם ת'ורג'רסון) • פינק אנדרסון ופלויד קאונסל • בוב גלדוף • אלן פארקר • 19367 Pink Floyd |  |
ראו גם דיסקוגרפיה של פינק פלויד
פייר בושאן

| --- | --- |

 לידה:  30 באוקטובר 1631 פריז, ממלכת צרפת 
 פטירה:  פברואר 1705 (בגיל 73) פריז, ממלכת צרפת 
 מדינה:  צרפת 
 מעסיק:  האקדמיה המלכותית למוזיקה 
 
פייר בושאן (בצרפתית: Pierre Beauchamp ‏ 30 באוקטובר 1631 - פברואר 1705) היה כוריאוגרף, רקדן ומלחין צרפתי, וכנראה ממציא כתב התיווי בושאן-פוייה. אביו, לואי, היה כנר בלשכת המלך.
ביוגרפיה

פייר בושאן נולד בוורסאי למשפחה של מנהלי בלט צרפתים. הוא הופיע לראשונה בחצר לואי ה-14 בגיל 12, בשנת 1648. בשנת 1671 התמנה למנהל האקדמיה המלכותית למחול (אם כי לא היה חבר מייסד של האקדמיה, כפי שחושבים לעיתים קרובות). בושאן היה כוריאוגרף ראשי בלהקת השחקנים של מולייר ("להקת המלך") בשנים 1664 עד 1673, וכן מנהל בלט של האקדמיה המלכותית למוזיקה ו"מלחיני הבלטים של המלך". כמו כן, במשך יותר מעשרים ושתיים שנים, נתן שיעורי מחול למלך לואי ה-14. במשרותיו אלה, היה בעל השפעה רבה על התפתחות המחול הצרפתי בתקופת הבארוק. הוא המשיך ליצור בלטים ולרקוד בארמון ורסאי לאחר מותו של ז'אן באטיסט לולי ב-1687; עם זאת, מ-1697 ואילך, היו הכוריאוגרפיה וחיבור מוזיקה ובלטים בשביל הקולג' הישועי לעיסוקו העיקרי. הוא מת בפריז בשנת 1705.
שנים אחדות לאחר מעשה, ייחס פייר ראמו לבושאן את ניסוח חוקי חמש הפוזיציות של הרגליים בבלט קלאסי, ואת חלקו בפיתוח השימוש בזרועות. (יש לזכור, עם זאת, שבניגוד לפוזיציות הרגליים, השימוש בזרועות במחול הבארוקי היה שונה באופן ניכר מן המקובל בבלט). שיטת חוקי הפוזיציות הודפסנ בשנת 1700 על ידי ראול-אוגה פוייה, שפרסם פרטיטורות של כתב מחול, שנודעו בשם "תיווי בושאן-פוייה". פייר ראמו הכניס בו שינויים קלים בשנת 1725, אבל השימוש בו לרישום מחולות לבמה ולאירועים ביתיים נמשך כל המאה ה-18.
שתי כוריאוגרפיות שרדו בעותקי כתב-יד המיוחסים לבושאן: דואט "הנשף" "ריגאדון דה מסייה בושאן" וסולו תיאטרלי לגבר "סרבנד דה מסייה בושאן". הסרבנד חריג בין תפקידי הסולו הקיימים לגברים, משום שעל אף הטכניקה הווירטואוזית שהוא דורש בפירואטים ובשלל צעדי קישוט, אין בו צעדי הקשה באוויר.
יצירות נבחרות > עם מולייר ולולי

Les Fâcheux - כריאוגרפיה, הלחנה, ניצוח על התזמורת (1661)
"הנישואים הכפויים" (1664)
גם הוא באצילים, בלטים (1669)
"הנאהבים הנהדרים" (1670)
"פסיכה", בלטים (1671)
החולה המדומה, בלטים (1673)
יצירות נבחרות > כוריאוגרפיה מקורית בשביל פייר פרין

"פומון" (אופרה, 1671)
יצירות נבחרות > כוריאוגרפיה עם לולי

L'Impatience (קוצר הרוח) (1661)
""הולדת ונוס" (1665)
"אלצ'סטה" (לולי) (1674)
"אטיס" (לולי) (1676)
"איזיס" (1677)
"ניצחון האהבה" avec Pécour ‏ (1681)
"בלט הנעורים" (1686)
הערות שוליים

1 2  ביוגרפיה של פייר בושאן, אנציקלופדיה בריטניקה
| --- | --- |
בקרת זהויות :  NLI: 987007416183905171  BnF: cb14797028v (data)  GND: 1219938599  ICCU: RMLV035780  ISNI: 0000 0000 3324 7377  LCCN: n90619419  MusicBrainz: fb7b85eb-32da-42c7-aea7-2ebfbd53e8a7  SNAC: w6gx6b8g  SUDOC: 032085206  VIAF: 34720559   WorldCat (עם VIAF): 34720559
פרנק סלבי

| --- | --- |

 לידה:  9 בנובמבר 1932 קורבין, קנטקי, ארצות הברית
 פטירה:  13 באוגוסט 2024 (בגיל 91) סימפסונוויל, ארצות הברית 
 עמדה:  קלע / סמול פורוורד
 גובה:  1.91 מטר
 מספר:  13, 28, 19, 11, 15, 70
 מכללה:  אוניברסיטת פורמן (1951–1954)
 דראפט:  בחירה ראשונה, 1954 בולטימור בולטס
 קבוצות כשחקן
 1954 1954–1958 1958 1958–1959 1959 1959–1964:  בולטימור בולטס מילווקי/סנט לואיס הוקס מיניאפוליס לייקרס ניו יורק ניקס סירקיוז נאשיונלס מיניאפוליס/לוס אנג'לס לייקרס
 הישגים כשחקן
 שתי בחירות למשחק האולסטאר של ה-NBA (‏1955, 1962)
 
פרנקלין דלאנו "פרנק" סלבי (באנגלית: Franklin Delano "Frank" Selvy;‏ 9 בנובמבר 1932 – 13 באוגוסט 2024) היה כדורסלן אמריקאי ששיחק בליגת ה-NBA בעמדת הקלע והסמול פורוורד. נודע בשל החזקת שיא הנקודות למשחק בודד בחטיבה הראשונה של ה-NCAA עם 100 נקודות.
קריירת תיכונים ומכללות

סלבי נולד בקורבין שבקנטקי, וכשחקן כדורסל בתיכון קורבין נבחר לקבוצת העונה בתיכוני קנטקי. בתיכון היה חברו לקבוצה של חבר היכל התהילה של פוטבול המכללות רוי קיד. במכללות בחר סלבי לשחק באוניברסיטת פורמן, משום שמאמני אוניברסיטת קנטקי ואוניברסיטת מערב קנטקי, אדולף רופ ואדגר דידל, סירבו לקבלו לקבוצותיהם.
במדי פורמן פרח. בעונתו השנייה ממוצעיו היו 24.6 נקודות למשחק, ובעונה אחר כך כבר 29.5 נקודות, כולל משחק אחד שבו קלע 63 נקודות.
קריירת תיכונים ומכללות > משחק 100 הנקודות

סלבי נודע בשל משחק 100 הנקודות שלו, אותן קלע במשחק בין אוניברסיטת פורמן לבין מכללת ניוברי ב-13 בפברואר 1954, והוא היה שחקן החטיבה הראשונה של ה-NCAA היחיד שעבר את גבול מאה הנקודות במשחק (ג'ק טיילור ששיחק בחטיבה השלישית של ה-NCAA מחזיק בשיא הנקודות למשחק בודד בכל ה-NCAA, עם 138 נקודות).
היה זה במהלך עונתו האחרונה באוניברסיטה, בלילה שמאמנו ליילס אלי (Lyles Alley) הגדיר "ערב פרנק סלבי". ערב מיוחד זה תוכנן לגייס הכרה לאומית לסלבי, שמקומו כמלך הסלים של המכללות (40.8 נקודות למשחק) ובחירתו לחמישיית העונה במכללות באותה עונה כבר הובטחו. המשחק היה הראשון ששודר בשידור חי בטלוויזיה בקרוליינה הדרומית (שם נמצאת אוניברסיטת פורמן ושם שיחק סלבי באותו לילה) וקבוצה גדולה מעיר הולדתו של סלבי, קורבין, שכללה את משפחתו, נסעה שש שעות כדי לצפות במאורע. הוראות המאמן לשחקני הקבוצה היו להעביר את הכדור לסלבי על מנת שיקלע כמה שיותר. סלבי בתמורה קלע 41 מ-61 ניסיונות קליעה מהשדה ו-18 מ-22 זריקות העונשין שלו. שתי הנקודות האחרונות שקלע היו מחצי מגרש ונקלעו בשנייה ששעון הזריקות צפצף לסיום המשחק. באותה תקופה לא היה קו השלוש קיים; סלבי העריך מאוחר יותר ששמונה או תשע מזריקותיו באותו משחק היו נחשבות מאוחר יותר לשלשות.
לאחר אותו משחק היו ממוצעיו 41.7 נקודות בעונה, שיא מכללות עד שפיט מרוויץ' קלע 43.8 נקודות למשחק בשנתו השנייה באוניברסיטת המדינה של לואיזיאנה בעונת 1967/1968.
קריירת NBA

סלבי נבחר בבחירה הראשונה בדראפט ה-NBA‏ 1954 על ידי בולטימור בולטס, ושיחק ב-NBA תשע עונות בסוף שנות ה-50 ובתחילת שנות ה-60 של המאה ה-20.
בעונתו הראשונה שיחק בבולטימור בולטס ובמילווקי הוקס, וכבר בעונה זו נבחר למשחק האולסטאר של ה-NBA. בעונה הבאה המשיך לשחק בהוקס, ששינו את שמם לסנט לואיס הוקס. קריירת ה-NBA שלו הופרעה על ידי שירות צבאי בצבא ארצות הברית בעונת 1956/1957. את עונתו הבאה התחיל בהוקס ועבר למיניאפוליס לייקרס, ועונה אחריה הועבר לניו יורק ניקס. לאחר עונה במדיה עבר לשחק בסירקיוז נאשיונלס, ואחריה במיניאפוליס, שעונה אחרי הגיעו שינתה שמה ללוס אנג'לס לייקרס. בארבע עונותיו בקבוצה נבחר פעם נוספת למשחק האולסטאר ושיחק לצד חברי היכל התהילה של הכדורסל ג'רי וסט ואלג'ין ביילור.
קריירת NBA > המשחק השביעי של גמר ה-NBA, שנת 1962

משחקו הידוע ביותר של סלבי ב-NBA היה ככל הנראה המשחק השביעי של גמר ה-NBA בשנת 1962, שבו ניצבה קבוצתו הלייקרס מול בוסטון סלטיקס. הסלטיקס הובילו על הלייקרס בארבע נקודות כשדקה נותרה לסיום הרבע הרביעי של המשחק. סלבי לקח שני ריבאונדים מכריעים בדקה זו וקלע שני סלים שצמצמו את ההפרש בין שתי הקבוצות, עד שהגיעו לשוויון 100. עם זאת, פספס הזדמנות להכריע את המשחק ולהביא ללייקרס את הניצחון ואת האליפות כשלפני הישמע הבאזר זרק זריקה מ-12 רגל (כתשעה מטרים), והחטיא אותה. החטאתו שלחה את המשחק להארכה, שבסופה ניצחו הסלטיקס. היה זה המפגש השני מתוך שבעה של הסלטיקס והלייקרס בגמר ה-NBA בתוך 11 שנים.
עם השנים קיבלה החטאתו של סלבי משקל רב, מפני שבסיום כל אחד משבעת המפגשים ניצחו הסלטיקס את הלייקרס. אם כך, אם סלבי היה קולע את הסל הייתה זו הזדמנות לסיים את רצף ההפסדים של הלייקרס עוד בטרם החל.
קריירה אחרי ה-NBA

לאחר שפרש ממשחק מקצועני בעקבות שורת פציעות שחווה, סלבי הצטרף לצוות האימון של אוניברסיטת פורמן, ושימש במשך שנתיים כעוזר מאמן, לפני שהיה למאמן הראשי בעונת 1966/1967. הוא הוביל את הקבוצה למאזן 44-59 בארבע שנותיו כמאמן.
אחר כך עבד במשך עשרים וחמש שנים בחברת הנייר סנט ג'ו (St. Joe).
נפטר ב-13 באוגוסט 2024.
הערות שוליים

↑  KHSAA Boys’ Sweet 16® Basketball Record Book, Kentucky High School Athletic Association
1 2 3  Reed, William F. (6 בפברואר 1995). "Frank Selvy's 100-point game secured him a spot in college hoops history". Sports Illustrated. נבדק ב-21 באפריל 2017. {{cite web}}:  (עזרה)
פיליפו פיליפי

| --- | --- |

 לידה:  13 בינואר 1830 ויצ'נצה, איטליה 
 פטירה:  24 ביוני 1887 (בגיל 57) מילאנו, ממלכת איטליה 
 מדינה:  ממלכת איטליה 
 מקום קבורה:  בית הקברות הגדול במילאנו 
 
קברו של פיליפי בבית הקברות הגדול במילאנו
פיליפּוֹ פיליפּי (באיטלקית: Filippo Filippi‏; 13 בינואר 1830 - 24 ביוני 1887) היה מבקר מוזיקה איטלקי. הוא כתב לכתב-העת המוזיקלי במילאנו La perseveranza, היה ממעריצי ג'וזפה ורדי והרבה להתכתב עמו.
היסטוריה

פיליפי נולד בוויצ'נצה שם החל את הכשרתו המוזיקלית בלימודי פסנתר ועוגב. אחרי שקיבל תואר במשפטים בפדובה, החליט על שינוי כיוון ובחר בקריירה של ביקורת מוזיקה, החלטה שאליה הגיע בשל אהבתו למוזיקה של ורדי והצורך להגן עליה מפני הביקורת, שניתכה עליה מכיוונים מסוימים. בשנת 1859 עבד ב-Gazzetta musicale di Milano כעוזר לעורך, אך תוך זמן קצר היה לעורך, משרה שבה כיהן עד 1862, אז התמנה למבקר המוזיקה של "לה פרסבראנצה", משרה בה נשאר עד סוף חייו. הוא נסע לקהיר להצגת הבכורה של אאידה, ב-24 בדצמבר 1871, בניגוד לדעתו של ורדי, שראה בכך פרסומת בלתי מוצדקת.
יחסו של ורדי אל פיליפי היה חמים, אך הוא דחה כמה מהצעותיו של פיליפי לאמץ חלק מחידושי הסגנון של הגרמנים, בעיקר ריכרד וגנר, שעליו כתב פיליפי שתי סדרות מאמרים, ב-1870 וב-1876.
פיליפי כתב גם אוטוביוגרפיה וכמה עבודות מחקר מוזיקליות, בהן מחקרים ביצירות אלסנדרו סטראדלה ואדולפו פומיגאלי. בשנת 1876 הוציא לאור קובץ של כל המאמרים שכתב ל"לה פרסבראנצה", שהוכתר בשם Musica e musicisti: critiche, biografie ed escursioni.
פיליפו פיליפי עשה לו שם כמבקר מוזיקה בתקופתו, בעיקר משום שאצל סמכות אינטלקטואלית לביקורת המוזיקה, שהייתה עד אז במעמד של רפורטאז'ה.
קישורים חיצווניים

מדיה וקבצים בנושא  בוויקישיתוף
הערות שוליים

1 2 3  לאונרדו פינצאוטי וג'וליאן בודן, פיליפו פיליפי, במילון גרוב למוזיקה ומוזיקאים
| --- | --- |
בקרת זהויות :  PLWABN: 9810589996105606  BNE: XX4845463  BnF: cb10394408c (data)  CANTIC: a11025232  GND: 133694895  ICCU: INTV013968  ISNI: 0000 0001 1632 8244  LCCN: no2006125844  NKC: xx0161046  SNAC: w63f51h8  VIAF: 45499118   WorldCat (עם VIAF): 45499118
פיליפו מרקטי

| --- | --- |

 לידה:  26 בפברואר 1831 Bolognola, איטליה 
 פטירה:  18 בינואר 1902 (בגיל 70) רומא, ממלכת איטליה 
 מוקד פעילות:  ממלכת איטליה 
 מקום לימודים:  הקונסרבטוריון של נאפולי 
 סוגה:  אופרה 
 שפה מועדפת:  איטלקית 
 
פיליפו מרקטי (באיטלקית: Filippo Marchetti;‏ 26 בפברואר 1831 – 18 בינואר 1902) היה מלחין אופרה איטלקי. מרקטי, שפעל, כמוהו כמלחינים אחרים בזמנו, בצל גאוניותו של ורדי, השיג הצלחה אחת גדולה באופרה שלו משנת 1869, "רוי בלאס". מרקטי הלחין את המוזיקה עבור השיר של וסילה אלכסנדרי, "Oda gintei latine", השיר שזכה בחגיגות הלטיניות הראשונות במונפלייה, במאי 1878.
ביוגרפיה

פיליפו מרקטי היה תלמידו של ג'וזפה לילו (אנ') וקרלו קונטי בקונסרבטוריון של נאפולי (אנ'). האופרה הראשונה שלו "Gentile da Varano" שהועלתה בטורינו בפברואר 1856 זכתה להצלחה. אותה הצלחה הושגה גם באופרה שלו "לה דמנטה" שהוצגה לראשונה בטורינו, 27 בנובמבר 1856. לאחר מכן מרקטי הלחין את "רומיאו ג'ולייטה" שהוצגה לראשונה בטריאסטה ב-25 באוקטובר 1865 עם קבלת פנים סבירה. אופרה זו הוצגה במילאנו בשנת 1867. כמו כל כך הרבה מלחינים איטלקים אחרים באותה תקופה, מרקטי זכה להצלחה הגדולה ביותר שלו עם "רוי בלאס" (שהוצגה בבית האופרה לה סקאלה ב-3 באפריל 1869). אופרה המבוססת על הדרמה רוי בלאס (אנ') מאת ויקטור הוגו. היצירה רוי בלאס מאת מרקטי הוצגה גם בגרמניה ובאנגליה. "גוסטבו ואזה" (שפורסמה בלה סקאלה, 7 בפברואר 1875) ו"דון ג'ובאני מאוסטריה" (שפורמה בטורינו, 11 במרץ 1880) היו בעיקר יצירות שוליים שנשכחו.
מרקטי היה פרופסור לשירה ברומא ונשיא האקדמיה הלאומית למוזיקה סנטה צ'צ'יליה בשנת 1881.
בין צאצאיו הוא ג'וליו מרקטי (אנ').
יצירות עיקריות

"רומיאו וג'ולייטה" (1865; גרסאות מתוקנות ב-1872 וב-1876). הוצגה לא מזמן באיטליה וזמינה בתקליטור.
"רוי בלאס" (1869), זמינה בתקליטור, אבל פגומה עקב קיצוץ.
"גוסטבו ואזה" (1875). ביצוע מחודש תוכנן במקור לשנת 2007, אך נדחה ל-2008.
"דון ג'ובאני מאוסטריה" (1880)
האופרה "רוי בלאס", שנשכחה כמעט, בוצעה והוקלטה בשנת המאה למותו, והתגלתה כיצירה דרמטית מאוד וכתובה היטב.
הערות שוליים

↑  Premiul de la Montpellier 1878-2008 - Partea a II-a (ברומנית)
↑  מידע על מרקטי בספרייה הלאומית של צרפת
↑  ארכיון האיטנרנט על מרקטי
↑  יהואש הירשברג, "Opera in Search of a Just Ruler for a Unified Italy", Introduction, Brepols 2017
| --- | --- |
בקרת זהויות :  NLI: 987007286985905171  PLWABN: 9810532108305606  BIBSYS: 7007923  BNE: XX1377878  BnF: cb13991068v (data)  GND: 116760400  ICCU: LO1V143690  ISNI: 0000 0001 2026 0481  LCCN: no89003795  LNB: 000037549  MusicBrainz: f8f615c1-5a4c-4745-af13-742a6d0baabd  NKC: mzk2011647565  NLA: 35452665  SNAC: w641788z  SUDOC: 121935884  Trove: 958123  VIAF: 54342080   WorldCat (עם VIAF): 54342080 
פיליפו מרקטי.
פשפשוק

סמליל הקבוצות
פִּשְׁפֵּשׁוּק היא רשת קבוצות פייסבוק הגדולה ביותר בישראל. בקבוצה נמכרים מוצרי יד שנייה וגולשים יכולים לסחור ביניהם, ולמכור מוצרים שונים. הקבוצה המקורית מונה כ-520 אלף חברים, וכל הקבוצות יחד מונות למעלה משניים וחצי מיליון חברים.
הקבוצה נפתחה בשנת 2012 על ידי אהוד פורת, לאחר שניסה למכור חפצים עקב מעבר דירה, והתאכזב מהממשק של אתר יד2.
על הקבוצה נמתחה ביקורת בגין מקרים שונים של מכירת בעלי חיים ופגיונות עם צלבי קרס.
התפתחות החברה

חברת פשפשוק מתמחת בשיווק, מיתוג ופרסום עסקים ברשתות החברתיות באמצעות יצירת תוכן ויראלי ופרסומו לקהל היעד הרלוונטי לעסק.
כיום, לפשפשוק יש מספר עמודים עם מאות אלפי עוקבים ברשת אינסטגרם:
פשפשוק - עמוד המפרסם דברים שחמים ורצים ברשת.
הכל אוכל - עמוד המפרסם מתכונים, דיבורים על מוצרים, טיפים לבישול ועוד. (גם בפייסבוק)
קול החיילים - עמוד המפרסם על אירועים הקשורים לחיילים בצה"ל.
פשפשוק רכב - עמוד המפרסם דברים הקשורים לרכבים.
פשפשוק ראשי - עמוד המפרסם דברים הקשורים למוצרי יד שנייה.
חדשות אונליין - עמוד המפרסם דיווחי חדשות מהארץ ומהעולם.
הגיון של אישה - דרוש הסבר
הערות שוליים

↑  מירב קריסטל, פגיונות של נאצים בפשפשוק: "צריך את הכסף", באתר ynet, 10 באוקטובר 2016
פילודנדרון שחרחר

| פילודנדרון שחרחר |
| --- | --- |
 Cyclamen purpurascens
מיון מדעי
ממלכה:: צומח
מערכה:: בעלי פרחים
מחלקה:: חד-פסיגיים
סדרה:: כף צפרדע
משפחה:: לופיים
סוג:: פילודנדרון
מין:: פילודנדרון שחרחר
שם מדעי
 Philodendron melanochrysum
פילודנדרון שחרחר (שם מדעי: Philodendron melanochrysum, שמשמעותו "פילודנדרון שחור-זהוב") הוא מין צמח מטפס מהסוג פילודנדרון, שמקורו באמריקה הטרופית, ומופץ בעולם כצמח נוי בזכות עליו הקישוטיים.
תיאור

הפילודנדרון השחרחר הוא מטפס חזק, בעל עלים גדולים וקטיפתיים, שצבעם ירוק כהה עם עורקים מוזהבים. עם תמיכה טובה מסוגל הצמח להגיע לגובה של שלושה מטרים. בטבע הוא מצוי בפרו ובקוסטה ריקה. הוא מסתגל בקלות כצמח נוי לבית או לחממה. הצמח רגיש למזיקים כגון אקריות, כנימות מגן ותריפסים. הוא רעיל, ויכול להיות מסוכן לילדים ובעלי חיים.
פילודנדרון דו-נוצתי

| פילודנדרון דו-נוצתי |
| --- | --- |
 פילודנדרון דו-נוצתי
מיון מדעי
ממלכה:: צומח
מערכה:: בעלי פרחים
מחלקה:: חד-פסיגיים
סדרה:: כף צפרדע
משפחה:: לופיים
סוג:: פילודנדרון
מין:: פילודנדרון דו-נוצתי
שם מדעי
 Philodendron bipinnatifidum ‏Sakuragui & Calazans & Mayo, 2018
שורשי אויר של פילודנדרון דו-נוצתי
פילודנדרון דו-נוצתי (שם מדעי: Philodendron bipinnatifidum) הוא מין צמח מהסוג פילודנדרון, שמוצאו בדרום אמריקה (בוליביה, ברזיל, פרגוואי). בזכות עליו הגדולים והמבריקים הוא משמש כצמח נוי בגינות-צל ובעציצים בבית ובמרפסת.
תיאור

הפילודנדרון הדו-נוצתי הוא צמח תדיר-ירק הגדל באזורים מוצלים או מוצלים למחצה. עליו גדולים (עד לאורך כ-80 ס"מ), ומפורצים בדומה למבנה דו-נוצתי, ומכאן שמו. פרחיו קטנים ולבנים וערוכים בשזרה עטויה מתחל, ירוק בצידו החיצוני וקרם בצידו הפנימי. בתנאי גידול אופטימליים הצמח יכול להגיע עד לגובה של 3 מטרים, כשהוא נאחז בתמיכות (קירות, קורות, עצים) בעזרת שורשי אוויר עבים.
פילודנדרון קסנדו

| פילודנדרון קסנדו |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: חד-פסיגיים
סדרה:: כף צפרדע
משפחה:: לופיים
סוג:: פילודנדרון
מין:: פילודנדרון קסנדו
שם מדעי
 Philodendron xanadu ‏Sakuragui & Calazans & Mayo, 2018
פילודנדרון קְסָאנָאדוּ (שם מדעי: Philodendron xanadu) הוא מין צמח מסוג פילודנדרון, שמקורו בברזיל.
הצמח בעל עלווה ירוקה המסודרת בצורת ראש פטרייה. העורק המרכזי של העלה בעל גוון ורדרד. בקיץ פורח הצמח בפרחים בעלי מתחל, בצבע קרם. פילודנדרון קסאנאדו רגיש למזיקים הבאים: קמחיות וכנימות. בעבר היה שמו של הצמח "Philodendron Winterbourn", ושמו הנוכחי ניתן לו באוסטרליה. בארצות הברית אף רשמו עליו פטנט, אך הוכח כי בפועל מקורו בזרעים שנאספו מצמחי בר בברזיל.
הערות שוליים

↑  Aroideana; Journal of the International Aroid Society 25: 63 (2002 publ. 2003)
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
פרשת הצוללות היוונית

פרשת הצוללות היוונית (נקראת גם סקנדל הצוללות היווני או שערוריית הצוללות היוונית; באנגלית: The Greek Submarine Scandal; ביוונית: Σκάνδαλο υποβρυχίων) היא שערוריית שוחד ושחיתות ביוון בעקבות עסקה בין משרד ההגנה היווני לבין מספנות HDW שבבעלות מספנות טיסנקרופ (באנגלית: ThyssenKrupp Marine) במהלך השנים 2000–2002.
במסגרת הפרשה, נקנו ארבע צוללות U-214 בשווי 1.26 מיליארד אירו בשנת 2000. בפרשה, מלבד HDW היו מעורבות גם פרוסטאל (באנגלית: Ferrostaal) ו-STN אטלס (באנגלית: STN Atlas).
שר ההגנה באותה תקופה, אקיס צוחאדזופולוס, שעמד בראש הפרשה הורשע ב-2013 בהלבנת הון ונגזרו עליו 20 שנות מאסר.
עיקרי הפרשה

המדינה הרוכשת: יוון, משרד ההגנה היווני
חברות מעורבות (מדינה מוכרת):  Howaldtswerke-Deutsche Werft (HDW), Ferrostaal, and STN Atlas (גרמניה)
תאריך: 2000-2002
המוצר: 4 צוללות מדגם U-214
מחיר הרכישה: 1.26 מיליארד אירו
השוחד ששולם: 133 מיליון אירו
מורשעים בפרשה

אקיס צוצהדזופולוס (Akis Tsochadzopoulos) - שר הביטחון היווני (1996–2001): פיקח על תוכנית הרכש ההגנה הגדולה ביותר של יין בין 1998–2001, קיבל יותר מ50 מיליון אירו שוחד על פי ההרשעה, בשביל רכישת טילים רוסים וצוללות גרמניות. הורשע בקבלת שוחד בשנת 2013 ונידון ל-20 שנות מאסר
יניס בלטסיוס - עוזרו של צוצהדזופולוס: הורשע בקבלת שוחד ונידון ל-8 שנות מאסר
סוטיריס עמנואליס - מנהל מספנות סקמרמנגס: הורשע בקבלת שוחד ונידון ל-20 שנות מאסר
אנטוניס קנטס - סגן ראש הרכש של משרד ההגנה היווני: קיבל הקלה בעונשו בעקבות הודאה בקבלת שוחד ונידון ל-10 שנות מאסר. ללא הקלה בעונש היה נידון ל-25 שנות מאסר
ג'יאן קלאודה אוסוולד - בנקאי צרפתי: הורשע בהלבנת הון ונידון בהיעדרו ל-5 שנות מאסר.
פנגיוטיס אפסטאטחידו - סוכן של אטלס אלקטרוניק: הורשע בשוחד ונידון ל-9 שנות מאסר על תנאי
יוהאן פרדריך האן - מנהל בכיר של פררוסטאל (באנגלית: Ferrostaal): הורשע בשוחד, ונידון לקנס ולמאסר על תנאי
האנס דיטר מוהלנבק (Hans-Dieter Mühlenbeck) - מנהל בכיר של פררוסטאל (באנגלית: Ferrostaal): הורשע בשוחד, נידון לקנס ולמאסר על תנאי.
ראו גם

פרשת הצוללות
הערות שוליים

↑  The Greek Submarine Scandal